**«Ուրախ ծերուկ»** (ռուս.՝ Весёлый старичок), խորհրդային կարճամետրաժ նկարված մուլտֆիլմ՝ ստեղծված ռեժիսոր Անատոլի Պետրովի կողմից Դանիիլ Հարմսի համանուն բանաստեղծության (1940) հիման վրա։

«Ուրախ կարուսել» № 4 (ռուս.՝ «Весёлая карусель») մուլտիպլիկացիոն ալմանախի երեք սյուժեներից երրորդն է։

> 
> 
> «Ուրախ ծերուկ» մուլտֆիլմում (չորրորդ սյուժեն «Ուրախ կարուսելում») ես ցանկացել եմ ամենափոքր հանդիսատեսին հուշել լավատեսական վերաբերմունք կատարվող ամեն ինչի հանդեպ։
> 
> 
> 
> *Բնօրինակ տեքստ* (ռուս.)  
> 
> *В фильме «Весёлый старичок» (четвёртый сюжет в «Весёлой карусели») я хотел подсказать оптимистическое отношение ко всему происходящему самому маленькому зрителю.*
> 
> 
> — Անատոլի Պետրով
> 
>

Սյուժե
------

Մուլտֆիլմը պատմում է երբեք չվհատվող փոքրահասակ ծերուկի մասին, որը միշտ ծիծաղում է։ Մի անգամ նա որոշում է ճպուռ բռնել, բայց սխալմամբ ինքն է ընկնում ցանցի մեջ։ Օգտվելով դրանից՝ ճպուռը նրան բարձրացնում է վերև ու բաց թողնում, ընդ որում՝ նա իջնում է սարդոստայնով։ Փորձելով փրկվել սարդից՝ ծերուկը քանդում է սարդոստայնը, և սարդն ընկնում է նրա հետ միասին։ Ծերուկի ծիծաղից սկսում են ծիծաղել բոլոր բույսերը, իսկ սարդը փախչում է ու պայթում։

Նկարահանող խումբ
----------------

* Ռեժիսոր՝ Անատոլի Պետրով
* Կոմպոզիտոր՝ Շանդոր Կալոշ
* Հեղինակի տեքստը կարդում է – Պյոտր Վիշնյակով
* Ծերուկ – Գեորգի Վիցին
* Օպերատոր – Միխայիլ Դրույան
* Հնչյունային օպերատոր – Վլադիմիր Կուտուզով
* Մոնտաժող – Մարինա Տրուսովա
* Խմբագիր – Արկադի Սեսարով
* Տնօրեն – Լյուբով Բուտիրինա

Ստեղծման պատմություն
--------------------

«Ուրախ ծերուկ» մուլտֆիլմի ստեղծման ժամանակ օգտագործվել է այդ ժամանակ ստեղծված էլեկտրոգրաֆիայի տեխնիկան, երբ պետք չէ եզրագծեր անել։ Այդ մուլտֆիլմում ցելյուլոիդի եզրագծերն արվել են ոչ թե փետուրով, այլ վրձնով, ինչի շնորհիվ այն դարձել է գեղարվեստական, ինչպես կոմիքսներում։

### Գրաքննություն

Քանի որ մուլտֆիլմի գլխավոր հերոսը, ըստ ԽՍՀՄ Պետկինոյի աշխատակիցների, չափից շատ էր ծիծաղում, գրաքննիչները կրճատել են ֆիլմի վերջաբանը։ Գեղխորհուրդը դժգոհություն է հայտնել՝ պատճառաբանելով, թե երեխաները, որոնք պետք է նստեն սրահներում թավշե բազկաթոռներին, կարող են չդիմանալ այդ բուռն ուրախությանն ու թրջեն նստարանները։

Տարբերություններ բնօրինակից
---------------------------

* Բնօրինակում գլխավոր հերոսը հանդիպում է նախ սարդին, հետո ճպուռին, իսկ մուլտֆիլմում հակառակն է։
* Բնօրինակում ծերուկը չի փոխգործակցում ո՛չ սարդի, ո՛չ ճպուռի հետ։ Ֆիլմում նա փորձում է բռնել ճպուռին, սակայն նա ծերուկին տանում է թիթեռնացանցի մոտ։ Սարդի տեսարանում ծերուկը քանդում է սարդոստայնը, ինչից հետո սարդին հասցնում է նրան, որ նա պայթում է։

Ծանոթագրություններ
------------------

1. ↑  *Асенин С.* Петров А. А. От «Учителя пения» до «Полигона». Мудрость вымысла. Мастера мультипликации о себе и своём искусстве. М. Искусство, 1983, 207 с. Тираж 25 000 экз.
2. ↑  Мультипликатор Галина Баринова: «Весёлую карусель» ругали цензоры
3. ↑  Мультипликатор Галина Баринова: «Весёлую карусель» ругали цензоры

Արտաքին հղումներ
----------------

* «Ուրախ ծերուկ» մուլտֆիլմը «Անիմատոր.ռու» կայքում
* «Ուրախ ծերուկ»(անգլ.) ֆիլմը Internet Movie Database կայքում
* «Ուրախ ծերուկ» «Հայրենական կինոյի հանրագիտարան» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |